Stofnanaflokkarnir hafa þannig yfirgefið kjósendur sína , bæði vinstri - og hægri stofnanaflokkar . Til að skilja stjórnmál vorra tíma þarf fólk að átta sig á stóru tómarúmi sem elítu - og klíkuvæðing stofnanaflokkanna hefur skilið eftir . Vinstriflokkarnir , sem eiga rætur sínar í verkalýðshreyfingu og sósíalisma , voru teknir yfir af elítu menntafólks upp úr miðri síðustu öld og hættu að endurspegla kröfur hinna verr settu ; voru ekki lengur stjórnmál lífsháskans ( lífsbarátta hinna verr settu er barátta upp á líf og dauða ) og urðu stjórnmál lífsstílsins , lífsviðhorfa . Þessa þróun kallar Thomas Piketty bramítavæðingu vinstrisins , stétt og samfélag sérfræðinga , hafin yfir almúgann , tók að sér að móta samfélagið á meðan verkalýðurinn og hin verr settu færðust frá því að vera drifmótor samfélagsbreytinga og mótandi afl krafna um hærri laun , meiri réttindi , ókeypis heilbrigðisþjónustu , öruggt húsnæði , ókeypis menntun fyrir alla , eftirlaun , daglega hvíld , meiri völd á vinnustað o.s.frv. yfir í að vera viðfang sérfræðinganna , sem töldu sig vita betur um hvað væri verkalýðnum fyrir bestu . Hér heima sjáum við hvert þessi þróun leiðir í Samfylkingunni og VG , hvort tveggja flokkum með rætur í verkalýðshreyfingunni en sem hafa hoggið á þær rætur , bæði með nafnabreytingum og rofi gagnvart sögu og uppruna og með tengslarofi við verkalýðinn og hreyfingu hans , hreyfingu sem áður var samviska og hugmyndasmiðja þessara flokka , hjarta og æðakerfi . Sjálfstæðisflokkur Bjarna Benediktsson eldri og Bjarna Benediktssonar yngri eru gerólíkir flokkar . Samskonar elítu - og klíkuvæðing hefur átt sér stað innan hægri stofnanaflokka á nýfrjálshyggjuárunum . Forystan hefur sveigt stefnuna að hagsmunum stórfyrirtækja , efnafólks og fjármagnseigenda og yfirgefið eigendur lítilla fjölskyldufyrirtækja , einyrkja , iðnaðarmenn , sjómenn og hluta verkalýðsstéttarinnar , sem fundu samleið með breiðari hægri flokkum , um og upp úr miðri síðustu öld . Stefna flokkanna tók áður mið af þörfum þessara hópa en er í dag ekkert nema hörð hagsmunagæsla fyrir hina allra ríkustu . Sjálfstæðisflokkurinn er einkar skýrt dæmi um þessa þróun ; Sjálfstæðisflokkur Bjarna Benediktsson eldri og Bjarna Benediktssonar yngri eru gerólíkir flokkar , breytingin hefur kallað á uppreisn eldra fólks innan flokksins sem kallar eftir því sem þau kallar gamli góði Sjálfstæðisflokkurinn , sem í minningu þessa fólks var eitthvað mildara og breiðara en blind og beitt hagsmunagæsla fyrir 0,1% ríkasta fólkið . Stofnanaflokkarnir hafa þannig yfirgefið kjósendur sína , bæði vinstri - og hægri stofnanaflokkar . Ef við gerum ráð fyrir að stofnanaflokkarnir þjóni vel stjórnendum og sérfræðingum og sérmenntuðu starfsfólki að hálfu , þá spanna þeir ágætlega hugmyndir um 1/3 hluta kjósenda . En restin af sérmenntaða fólkinu , iðnaðarmenn , sjómenn , bændur , afgreiðslufólk , verkafólk , öryrkjar , eftirlaunafólk og fleiri hópar upplifa erindi þessara flokka sem eitthvað sem komi sér lítið við ; að flokkarnir tali ekki til sín um þau mál sem skiptir þau mestu á þann hátt sem þau skilja . Ykkur kann að finnast ég meta þetta holrúm milli stofnanaflokkanna of stórt , það má vera ; en það er klárt að þetta er ekki glufa heldur risagjá sem er ráðandi fyrirbrigði í stjórnmálum Vesturlanda í dag . Kjósendur í tómarúminu kusu frekar bullukoll en þekktan lygara . Við sjáum áhrif þessa í bresku kosningunum fyrr í mánuðinum , þegar Íhaldsflokknum ( með aðstoð Brexit-flokksins ) tókst að sækja inn í þetta tómarúm á meðan Verkamannaflokknum tókst það alls ekki . Það undralega gerðist að í kjölfar róttæknivæðingar flokksins færðist hann fjær iðnaðarsvæðunum í norðri og lengra inn í hjarta borganna ; náði ekki að halda þessum ólíku menningarheimum saman . Hér heima sjáum við hverja upprisu Miðflokksins og Sigmundar Davíðs á fætur annarri , eftir nýja og enn nýja skandala . Ástæðan er ekki sú að almenningur sé kátur með skandala Sigmundar heldur sú að hann gerir út á tómarúmið milli elítu - og klíkuflokkanna og þar er fólk sem kýs fremur spillt stjórnmálafólk sem ávarpar sig en óspillt stjórnmálafólk sem talar yfir fólk utan klíkunnar . Þetta var líka raunin með Donald Trump . Kjósendur í tómarúminu kusu frekar bullukoll en þekktan lygara , sem þeir vissu að hafði svikið hagsmuni sína fyrr og myndi gera það áfram . Ástæða þess að ég vil benda ykkur á þetta tómarúm kjósenda sem elítuflokkarnir hafa skilið eftir , yfirgefið , er að ég vil segja eftirfarandi : Það er varasamt að ætla það vilja almennings sem þeir lukkuriddarar sem gera út á þetta tómarúm halda á lofti . Tómarúmið einkennist af óþroskuðum stjórnmálum , enda hefur enginn flokkur eða hreyfing reynt að byggja sig upp innan þess , þar vaða bara um snákasölumenn sem eru að selja sjálfan sig , ekki stjórnmálafólk sem er að vinna með almenningi . Okkar hlutverk er að byggja upp stjórnmála - og hagsmunabaráttu innan þessa tómarúms , byggja upp orðfæri og áherslur upp af kröfum fólksins og allt ekki að reyna að aðlaga kröfur þess að orðfæri og áherslum elítu - og klíkustjórnmálanna . Þetta má orða öðruvísi : Það er ekkert að fólkinu í tímarúminu annað en vanræksla stjórnmálanna .